అక్టోబర్‌ చివరి నుంచి బ్యాంకుల వీలిన ప్రక్రియ
-  ఎస్‌బీఐ చైైర్మన్‌ అరుంధతీ భట్టాచార్య
             ముంబయి : వచ్చే నెల చివరి వారంలో ఎస్‌బీఐ దాని ఐదు అనుబంధ, మహిళ బ్యాంకులను వీలిన ప్రక్రియను ప్రారంభించే యోచనలో ఆ బ్యాంక్‌ వుంది. అన్ని కార్యకలాపాలను వచ్చే ఏడాది మార్చి నాటికి పూర్తి చేయాలని యోచిస్తోంది. గత నెల అనుబంధ బ్యాంకుల విలీనానికి ఎస్‌బీఐ డైరెక్టర్ల బోర్డు సమ్మతి తెలిపిన విషయం తెలిసిందే. ప్రతిపాదిత విలీనం నిమిత్తం షేర్ల బదలాయింపు నిష్పత్తి (స్వాప్‌ రెషియో)ను కూడా ఖరారు చేసింది. స్టేట్‌ బ్యాంక్‌ ఆఫ్‌ బికనేర్‌ అండ్‌ జైపూర్‌ (ఎస్‌బీబీజే), స్టేట్‌ బ్యాంక్‌ ఆఫ్‌ మైసూర్‌ (ఎస్‌బీఎమ్‌), స్ట్టేట్‌ బ్యాంక్‌ ఆఫ్‌ ట్రావెన్‌ కోర్‌ (ఎస్‌బీటీ), స్టేట్‌ బ్యాంక్‌ ఆఫ్‌ పాటియాలా (ఎస్‌బీపీ), స్టేట్‌ బ్యాంక్‌ ఆఫ్‌ హైదరాబాద్‌ (ఎస్‌బీహెచ్‌)తో పాటు భారతీయ మహిళ బ్యాంక్‌ (బీఎంబీ)లు ఎస్‌బీఐలో విలీనం కానున్నాయి. స్వాప్‌ రేషియో కింద ఎస్‌బీబీజే వాటాదారులు (రూ.1 ఒక్కింటికి) 28 ఎస్‌బీఐ షేర్లను పొందుతారు. అంటే ప్రతి పది షేర్లకు (రూ.పదింటికి) లేదా 1:28 నిష్పత్తిలో రూ.1కి పొందుతారు. ఇదే క్రమంలో ఎస్‌బీఎం, ఎస్‌బీటీ వాటాదారులకు 10 ఎస్‌బీఐ షేర్లకు 22 షేర్లను కేటాయిస్తారని పేర్కొన్నారు. భారతీయ మహిళ బ్యాంకు విషయంలో 4,42,31,510 షేర్లకు గానూ ప్రతి 100 కోట్లకు రూ.10కి మార్చుకుంటుందని తెలిపారు. బోర్డు ఆమోదం తర్వాత వాటా స్వాప్‌ నిష్పత్తులకు సంబంధించి తమ అభ్యంతరాలు దాఖలు చేసుకునేందుకు వాటాదారులకు అవకాశం కల్పిస్తుందని తెలి పారు..ఫిర్యాదుల నమోదుకు 21 క్యాలెండర్‌ రోజులు వుంటుందని వివరించారు. విలీన ప్రక్రియను అక్టోబర్‌ చివరి వారంలో ప్రారంభిస్తారు. ఇందుకు సంబంధించిన గ్రీవెన్స్‌ కమిటీ ఈ నెల చివరి నాటికి కార్యచరణ ప్రారంభింనుంది. తుది ఆమోదం కోసం నివేదికను ప్రభుత్వం, ఆర్‌బీఐకి పంపుతామని తెలిపారు. ఇందుకు నెల రోజుల సమయం పడుతుందని వెల్లడించారు. ఎలాంటి ఆటంకం లేకుంటే ఆ తర్వాత విలీన ప్రక్రియ ప్రారంభమవుతుందని ఎస్‌బీఐ చైర్మన్‌ అరుంధతీ భట్టాచర్య తెలిపారు.
మీ స్నేహితులకు రికమెండ్ చెయ్యండి